Espen Barth Eide
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere
Espen Barth Eide er en norsk statsviter og politiker for Arbeiderpartiet som siden 2021 er klima- og miljøminister i regjeringen Støre. Han var også statsråd 2011–2013 og er fra 2017 stortingsrepresentant for Oslo.
Espen Barth Eide var forsvarsminister i regjeringen Stoltenberg II fra november 2011 til september 2012. Han var utenriksminister i samme regjering fra 2012 til 2013. Fra 2013 til 2017 var Barth Eide direktør i World Economic Forum, Genève. Fra 2014 til 2017 var han FNs spesialutsending til Kypros.Espen Barth Eide er sønn av statsviter og forfatter Asbjørn Eide, og er utdannet statsviter (cand.polit.) ved Universitetet i Oslo (1993). Han har også studert i Barcelona.Han var generalsekretær i Europabevegelsen i 1992 og en av frontfigurene på ja-siden som tapte folkeavstemningen om norsk EU-medlemskap i 1994. Fra 1994 var han forsker ved NUPI, der han blant annet hadde ansvaret for FN-programmet. Han ledet avdeling for internasjonal politikk fra 2002 til 2005.Fra 2005 til 2011 var Espen Barth Eide statssekretær i den rød-grønne regjeringen. Han var statssekretær i Utenriksdepartementet i 2000–2001 og i Forsvarsdepartementet i 2005-2010. I 2010-2011 var han igjen statssekretær i Utenriksdepartementet. Les mer i Store norske leksikon statsvitenskap Arbeiderpartiet Regjeringen Støre Klima- og miljødepartementet